Η ανακαίνιση του σπιτιού ή ενός επαγγελματικού χώρου είναι μία δημιουργική διαδικασία που φέρνει πάντα ένα ευχάριστο αποτέλεσμα. Όμως οι περισσότεροι το έχουν στο μυαλό τους ως κάτι που θα προκαλέσει φασαρία, θα διαρκέσει πολύ καιρό και γενικά θα αναστατώσει την καθημερινότητά τους. Για τους ανθρώπους του κλάδου μας τα πράγματα είναι πολύ απλά. Υπάρχουν συγκεκριμένα βήματα που ακολουθούμε ώστε οι πελάτες μας να μην ταλαιπωρηθούν κατά τη διάρκεια της ανακαίνισης. Όλα ξεκινούν με μία διά ζώσης συνάντηση, όπου συζητάμε τις ανάγκες του πελάτη και κατόπιν ακολουθεί μία αυτοψία στο χώρο για να δούμε την τωρινή του κατάσταση. Έπειτα, προχωράμε με την επιλογή των υλικών που θα βάλουμε, όπως είναι τα πλακάκια, τα είδη υγιεινής, τα κουφώματα και οτιδήποτε χρειάζεται για να ολοκληρωθεί η ανακαίνιση. Πηγαίνουμε μαζί με τον πελάτη σε καταστήματα για να επιλέξει τι του αρέσει. Το επόμενο στάδιο είναι η κοστολόγηση. Αφού παρουσιάσουμε την οικονομική προσφορά στον πελάτη και συμφωνήσουμε σε κόστη και χρονοδιαγράμματα, προχωράμε με τη μελάτη. Γίνεται δηλαδή η αρχιτεκτονική μελέτη και αποτυπώνουμε το τελικό αποτέλεσμα σε 3d σχέδια. Αφού ο πελάτης είναι σύμφωνος με το αισθητικό αποτέλεσμα, ξεκινούν οι εργασίες. Όσο διαρκεί η ανακαίνιση, ο πελάτης ενημερώνεται συνεχώς για την πορεία των εργασιών ώστε να γνωρίζει ανά πάσα στιγμή σε ποια φάση βρισκόμαστε.